recursal/SuperWikiNEXT-32B huggingface dataset:
**Клисурски манастир „Рождество на Пресвета Богородица"** (грчки: *Μονή Παναγίας Κλεισούρας, Μονή Γενεθλίου της Θεοτόκου Κλεισούρας*) — манастир во Костурско, Егејска Македонија. Влегува во состав на Костурската епархија на Цариградската патријаршија. Сместен е во борова шума во источните падини на планината Мурик, на 3 км од селото Клисура, по патот кон Мокрени.

Историја
--------

Манастирот е основан околу 1314 г. од монахот Неофит од Клисура.

Според натписот во црквата, манастирот е возобновен во 1813 година од монахот Исаија Плист од Клисура. Сегашниот манастир веројатно е основан во втората половина на XVIII век на местото на постариот грам, бидејќи на натписот е укажано дека Исаија го основал на стари темели. Манастирската црква е е трикорабна базилика со подоцна изградена купола фи со припрата. Внатре има богато украсен дрвен иконостас од 1772 г. Внатрешноста е живописана од зографот Георги од епирското село Кионат.

Во текот на XIX век изградени се параклисот „Св. Јован Претеча" и конаците кои ја обиколуваат црквата и на манастирот му даваат изглед на тврдина. За време на Грчката вооружена пропаганда во Македонија (1904 - 1908) манастирот станал засолниште за грчките андарти кои војувале против четите на ВМОРО. Извесно време бил метох на Ајтоскиот манастир („Св. Архангели").

Зачуваните градби на манастирскиот комплекс се од XVIII и XIX век. Манастирот постепено се запустил, но е возобновен е во 1992 г. како женски манастир, иако Тодор Симовски во претходната 1991 г. во него забележал 27 жители. Оттогаш бројот на жители е доста намален.

Во 1996 г. манастирот е прогласен за заштитен споменик на културата.

Галерија
--------

* Икона на Исус Христос, 1786 г.Икона на Исус Христос, 1786 г.
* „Рождество на Пресвета Богородица", фреска над црковниот влез„Рождество на Пресвета Богородица", фреска над црковниот влез
* Игуменот архимандрит Нил Клисурски, 1907 г.Игуменот архимандрит Нил Клисурски, 1907 г.

Поврзано
--------

* Костурска епархија

Наводи
------

1. 1 2 3 4 5 6  „Τα μοναστήρια της Καστοριάς (μέρος 2ο)". Ιστορικά Καστοριάς. Посетено на 6 јануари 2014.
2. 1 2  „Ιερά Μονή Γενεθλίου της Θεοτόκου Κλεισούρας Καστοριάς". Μοναστήρια της Ελλάδας. 9 септември 2012. Посетено на 27 март 2016.
3. 1 2  „ΥΑ ΥΠΠΟ/ΑΡΧ/Β1/Φ36/26378/758/12-7-1996 - ΦΕΚ 756/Β/27-8-1996". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2022-05-18. Посетено на 27 декември 2014.
4. ↑  Δρακοπούλου, Ευγενία (2010). *Έλληνες ζωγράφοι μετά την Άλωση (1450-1850), τόμος 3, Αβέρκιος - Ιωσήφ (Συμπληρώσεις-Διορθώσεις)*. Αθήνα: Ινστιτούτο Νεοελληνικών Ερευνών / Εθνικό Ίδρυμα Ερευνών. стр. 218. ISBN 978-960-7916-94-5.
5. ↑  Симовски, Тодор (1998). *Населените места во Егејска Македонија : географски, етнички и стопански одлики*. II дел. Скопје: Институт за национална историја. стр. 31.

Надворешни врски
----------------

* Клисурски манастир (Егејска Македонија) на Ризницата ?
Тибетската Висорамнина
**Тибет** (тибетски: བོད་, Вајли: *Bod*, изговор **Грешка во скриптата: Нема модул наречен „IPA".**; кинески: 藏区, пинјин: *Zàngqū*; монголски: *Tövd*) — подрачје во Средна Азија, дом на тибетскиот народ. Се наоѓа на просечна надморска висина од 4.900 м и често е нарекуван„*Кров на светот*". Најголемиот дел од историскиот регион Тибет денес се наоѓа во составот на Народна Република Кина.

Под поимот Тибет се подразбира големо подрачје под влијание на тибетската култура и се состои од традиционалните покраини Амдо, Кам и У-Цанг (Дбус-Гцанг). Во составот на Народна Република Кина постои автономен регион Тибет, покраини која ги опфаѓа само У-Цанг и западниот регион Кам. Источниот дел на регионот Кам и регионот Амдо се наоѓаат во составот на кинеските покраини Ќингхај, Гансу, Јинан и Сечуан.

Знамето на Тибет
----------------

Знаме на Тибет
Моменталната верзија на тибетското знаме ја претставил XIII далај-лама во 1912. Во минатото Тибет бил независна држава и поради тоа некои го оспоруваат правото на властите на НР Кина на тој простор. Во периодот кога Тибет бил во составот на Монголското и Кинеското царство успеал да сочува одреден степен на самостојност.

Во 1951 година Тибет бил окупиран од страна на НР Кина. Владата на Тибет предводена од XIV далај-ламa во 1959 била присилена да ја напушти татковината и вспоставила влада во егзил во Дармсала во северна Индија. Владата во егзил бара независност на Тибет, повикувајќи се на историското право и постоење на древната тибетска држава. Таа продолжила да го користи знамето, чие прикажување влаадата на Кина го има забрането за да ги одврати тежнеењата за независност.

Потекло на поимот
-----------------

Името **Тибет**, кое се користи во повеќето европски јазици потекнува од арапскиот или персискиот *Töbän* - висина, висорамнина. Тибеќаните својата татковина ја нарекуваат **Бод** (така се изговара по некои тибетски дијалекти). Се смета дека надобар превод на тој збор е „Татковина". Кинеското име за Тибет е **Ш'иѕан'**. Постојат повеќе значења на ова име.

Галерија
--------

* Монаси од манастирот СаќаМонаси од манастирот Саќа
* ЃанцеЃанце
* Монаси на СераМонаси на Сера
* Џамбо ЛакангЏамбо Лаканг
* Манастирот ДрепунгМанастирот Дрепунг
* 
* Поранешниот штаб на далај-ламатаПоранешниот штаб на далај-ламата
* Слика на ТангкаСлика на Тангка
* Тибетски децаТибетски деца
* tibet mapTибет мапа

Надворешни врски
----------------

|  |  |
| --- | --- |
| Ризница | „Тибет" на Ризницата ? |

* Tibetan Studies Internet Resources
* Слики од Тибет
* Haiwei Trails - Timeline of Tibet
* The Language of Tibet
* Tibet Photo Gallery - A complete Travel Photos Архивирано на 24 мај 2019 г.
* Tibet Maps

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 147680426
* LCCN: n79100917
* ISNI: 0000 0001 1781 6290
* SUDOC: 027251705
* BNF: cb11933498v (податоци)
* NDL: 00572956
* NKC: ge131050
* BNE: XX4575409

 |

 |
Мапа на Горниот Египет
**Горен Египет** (арапски: صعيد مصر или „земја на трските") е древна држава и регион во долниот тек на Нил. Се протегала од првиот катарак кај Асуан до денешен Каиро. Низводно од Горниот Египет се наоѓал Долен Египет.

Во денешен Египет, областа на долината на Нил помеѓу Асјут и оазата Фајум јужно од Каиро, се нарекува Централен Египет.

Во прединастичкиот период (до 3100 п.н.е.), Горниот и Долниот Египет биле две кралства. Горниот египетски фараон Менес ги обединил во една држава. Така започнала историјата на династичкиот Египет. За времето на фараонот, Горниот Египет бил поделен на 22 номи (видете ја картата). Главниот град на Горниот Египет бил Тинис, а во времето на Птоломеј тоа било градот Птоломејас.

Симболите на Горниот Египет се бела круна и растението лотос. Белата круна на фараонот го симболизира Горниот Египет, а црвената го симболизира Долниот.

Наводи
------

1. ↑  Ermann & Grapow 1982, Wb 5, 227.4-14. sfn error: no target: CITEREFErmannGrapow1982 (help)

Надворешни врски
----------------

* 

* Горен Египет на Ризницата ?
За други значења на поимот, погл. Палестина.
**Палестина** — едно од повеќето имиња за регионот помеѓу Средоземното Море и реката Јордан, плус додатни територии на исток и југ. Во текот на последните три милениуми нејзината територија варираше, а денес под Палестина обично се подразбира автономниот политички ентитет под израелска власт односно окупација наречен Палестинска самоуправа. Палестинската самоуправа ги опфаќа териториите на појасот Газа и на Западниот брег на реката Јордан.

Поврзано
--------

* Појас Газа
* Западен Брег
* Палестински територии
* Палестинска самоуправа
* Палестинска ослободителна организација

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 138926424
* LCCN: n80009667
* GND: 4044381-4
* HDS: 041644
* NDL: 00569050
* NKC: ge130360

 |

 |
Мазовше и војводствата кои денес ги опфаќа
**Мазовија** или **Мазовше** е историска и географска област по центарлното течение на Висла и опфаќа делови од централна и североисточна Полска.

Името на територијата доаѓа од името на полското време на Мазофшаните. Раносредовечната мазовска населба се наоѓаше на левиот брег на Висла, во околината на Рава, од каде беше колнизиран десниот брег на реката: северниот - регион меѓу Скрва и Нарвија и источниот - регион меѓу Буг и Нарвија. Во тој период на Мазовше никнуваат само отворени населби. Дури во X-XI век започнато е градењето на првите ѕидови, но тоа беше поврзано со владеењето на Поланите.

Надворешни врски
----------------

Официјално мрежно место на Мазовското војводство Архивирано на 27 април 2011 г.
**Јордан Јотов** ( 1921
 во Оштава, Пиринска Македонија, Бугарија —  1946
 во Пиринска Македонија, Бугарија) — македонски активист. Жртва на комунистичкиот режим во Бугарија.

Животопис
---------

Јордан заедно со своите соборци Кирил Лазаров и Тодор Григоров, биле судени од таканаречениот народен суд. Тие успеале да избегаат од горноџумајскиот затвор и стигнале до село Раздол каде биле предадени и убиени лично од Георги Богданов.

Наводи
------

1. ↑  Монев, Крум. *Зловещата - 1948 год. за Пиринска Македония*. Горна Џумаја. стр. 105.
2. ↑  Монев, Крум. *Зловещата - 1948 год. за Пиринска Македония*. Горна Џумаја. стр. 106.
**Андреја Јанев Куртишев** (  1913
 во Дебел Даб, Пиринска Македонија, Бугарија —  1948
) — македонски борец за човекови права, активист за обединета и независна Македонија. Жртва на комунистичкиот режим во Бугарија.

Животопис
---------

Неговото убиство се случило пред очите на неговата сопруга Лена, која во целост го прераскажала настанот. Бугарската полиција направила блокада на нивното село и Андреја бил уапсен и чуван цела ноќ во селското училиште. Следниот ден бил ослободен за кратко, па успеал да се врати дома со отечена глава од тепање и со проблеми во говорот. Веднаш бил по втор пат уапсен и повторно однесен во училиштето каде бил повторно тепан. Успеал да избега, но бил забележан од командантот Керин, кој веднаш пукал во Андреја. Од куршумите му се отворил стомакот од кој виселе неговите црева, а Андреја ги држел во рака и продолжил да бега, но бил стасан од Керин, кој го вратил кај училиштето и злогласниот полковник Рачев, кој го извадил својот пиштол и веднаш го стрелал во главата.

Наводи
------

1. 1 2  *Зловещата - 1948 год. за Пиринска Македония*. Горна Џумаја. стр. 76–77. На `|first=` му недостасува `|last=` (help)
**Димитар Кузманов Цветков** ( — 18 мај 1949

 Горна Џумаја, Пиринска Македонија, Бугарија) — Жртва на комунистичкиот режим во Бугарија.

Животопис
---------

Подполковникот Димитар како и неговиот колега Стојне Бачијски бил уапсен кога започнале блокадите. Така и тој бил уапсен и осуден на смрт. Бил обесен ноќта помеѓу 18 и 19 мај, 1949 година во една од смрдливите простории на судската палата во Горна Џумаја.

Заедно со него обесени биле и: Асен Михајлов, Јанчо Јанев, Георги Тополигов, Андреја Спасов, Смилен Гаргов и Стојне Бачијски.

Наводи
------

1. 1 2  Монев, Крум. *Зловещата - 1948 год. за Пиринска Македония*. Горна Џумаја. стр. 24.
2. ↑  Монев, Крум. *Зловещата - 1948 год. за Пиринска Македония*. Горна Џумаја. стр. 17–24.
**Јордан Христов Ангелов** ( 1925
 Свети Врач, Пиринска Македонија, Бугарија — ) — македонски активист. Жртва на комунистичкиот режим во Бугарија.

Животопис
---------

Како млад учител во учебната 1947/48 година, тој работел во селото Влахи, каде се поврзал со Герасим Тодоров. Морално и материјално ја потпомагал илегалната чета, а подоцна станал и секретар на илегалното раководство. Бил осуден на доживотен строг и темничен затвор. Во логорите на смртта на островот Персин (Белене) поминал околу четиринаесет години. Важел за умерен подржувач на македонската кауза.

Наводи
------

1. 1 2  Монев, Крум. *Зловещата - 1948 год. за Пиринска Македония*. Горна Џумаја. стр. 41.
**Искра Димитрова Павлова** (Родена во Мал Врбовник, Пиринска Македонија, Бугарија — ) — ќерка на македонскиот борец за човекови права и активист за обединета и независна Македонија - Димитар Павлов. Жртва на комунистичкиот режим во Бугарија.

Животопис
---------

Поради учеството на нејзиниот татко во илегалната чета на Герасим Тодоров. Таа била задржана цел месец во просториите на бугарската државна безбедност во Горна Џумаја, каде била подложена на тешко мачење и испрашување.

Поврзано
--------

Димитар Павлов

Наводи
------

1. 1 2  Монев, Крум. *Зловещата - 1948 год. за Пиринска Македония*. Горна Џумаја. стр. 97.
Кербер, со водени бои од Вилијам Блејк.
**Кербер** во старогрчката митологија е монструозно куче чувар на подземниот свет.

Особености
----------

Обично се смета дека има три глави (според некои верзии, една или две), иако Хесиод вели дека имал 50 глави и метален глас. Од неговиот ’рбет растеле глави на змии, а имал и опашка од змија. Го јадел секого што ќе се обидел да избега од подземниот свет и не им дозволувал на живите човечки суштества да влезат, иако Орфеј успеал да влезе маѓепсувајќи го со музика. Една од задачите на Херкул била да го однесе Кербер во земјата на живите; откако успеал, го вратил суштеството назад во адот. Исто така, Орфеј успеал да го измами Кербер со своите убави песни.

Поврзано
--------

* Старогрчка митологија
* Митологија

Наводи
------

1. ↑  A. V. „Objašnjenja", во: Apulej, *Zlatni magarac*, Dereta, Beograd, 2011, стр. 222.

|  |  |
| --- | --- |
| Ризница | „Кербер" на Ризницата ? |

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Ростралната вентролатерална медула** (RVLM), позната и како **пресорна област на медулата**, е мозочен регион кој е одговорен за базалната и рефлексната контрола на симпатичката активност поврзана со кардиоваскуларната функција. Абнормално покачената симпатична активност во RVLM е поврзана со различни кардиоваскуларни заболувања, како што се срцева слабост и хипертензија. RVLM е особено вклучен во барорецепторниот рефлекс (барорефлексот).

Добива инхибиторен ГАБА-ергичен влез од каудалната вентролатерална медула (CVLM). RVLM е примарен регулатор на симпатичкиот нервен систем ; тој испраќа катехоламинергични проекции до симпатичните преганглионски неврони во интермедиолатералното јадро (лат. Ncl. intermediolateralis) на 'рбетниот мозок преку ретикулоспиналниот тракт.

Физостигмин, инхибитор на холин-естераза, ги зголемува ендогените нивоа на ацетилхолин и предизвикува зголемување на крвниот притисок со стимулација на RVLM. Орексинергични неврони од латералниот хипоталамусот проецираат во RVLM.[]

Поврзано
--------

* Вазомоторен центар

Наводи
------

1. 1 2  „(In)activity-related neuroplasticity in brainstem control of sympathetic outflow: unraveling underlying molecular, cellular, and anatomical mechanisms". *Am. J. Physiol. Heart Circ. Physiol*. **309** (2): H235–43. May 2015. doi:10.1152/ajpheart.00929.2014. PMC 4504968. PMID 25957223. Specifically, we focus on changes in the rostral ventrolateral medulla (RVLM), a critical brain region for basal and reflex control of sympathetic activity. The RVLM is implicated in elevated sympathetic outflow associated with several cardiovascular diseases including hypertension and heart failure
2. ↑  Stewart, Patricia A.; Akesson, E. J. (1997). *Autonomic nerves : basic science, clinical aspects, case studies*. Raleigh, North Carolina. ISBN 978-1-60795-956-4. OCLC 1030303150.
3. ↑  Medullary pressor area: site of action of intravenous physostigmine[*мртва врска*]
***Харпактогнатус*** (што значи „зафаќање/фаќање на вилицата") е род на птеросаурус кој се наоѓа во Доцната Јура-доба Морисонова Формација од округот Олбени, Вајоминг, САД. Се заснова на НАМАЛ 101, делумен череп кој се состои од муцка, зачувани во близина на каменоломот „Коскена Кабина" во 1996 година. Името на видот му оддава чест на откривачот, Џ.Гентри, волонтер за Западните палеонтолошки лаборатории, во Лехи, Јута.

Неговите опишувачи откриле дека е *најсличен* на *Скафогнатус* кај птеросаурусите, иако значително поголем (проценета должина на черепот од 280–300мм (11–12 инчи), проценет распон на крилјата од најмалку 2,5 метри (8,2 стапки) Поради сличноста, *Harpactognathus* бил доделен на потсемејството Скафогнатини од семејството Рамфоринчиди. Овој род е исто така значаен по тоа што има низок коскен грб што се протега до врвот на клунот (грбните коските од птеросаурус обично не го достигнува врвот) и по тоа што е најстариот познат птеросаурус од формацијата Морисон, кој бил пронајден од членот на миење сол

(Кимеридигијан).

Палеобиологија
--------------

Авторите претпоставуваа дека скафогнатините специјализирале како воздушни грабливци во внатрешноста на слатководните живеалишта. Сепак, поновите изданија сугерираат на скафогнатини недостигале специјализации за писцивори, и најверојатно, биле домашни грабливци на мали ’рбетници или врановидни генералисти.

Поврзано
--------

* Список на родови на птеросаури
* Времеплов на истражување на птеросаурус

Наводи
------

1. 1 2  Carpenter, K. Unwin, D.M. Cloward, K. Miles, C.A. and Miles, C. (2003). A new scaphognathine pterosaur from the Upper Jurassic Formation of Wyoming, USA. In: Buffetaut, E. and Mazin, J.- M. (eds.). *Evolution and Palaeobiology of Pterosaurs.* Geological Society of London, Special Publications **217**:45-54.
2. ↑  Witton, Mark (2013). Pterosaurs: Natural History, Evolution, Anatomy. Princeton University Press. p. 51. ISBN 978-0691150611.
**Царевна Миладинова** (1 јануари 1856

 - 18 декември 1934

 — македонски просветен работник, еден од основачите на Солунската женска гимназија.

Царевна Миладинова е ќерка на Димитар и Митра Миладинови. Првото образование го стекнала кај учителот Георги Икономов. Во 1866 година преку Битола и Цариград стигнала во Киев, каде што учела во Фундуклеевската класична гимназија. По завршувањето на гимназијата во 1874 година, заминала во Цариград, од каде што била назначена за учителка во Шумен. Учителствувала и во Етрополе (1881) и во Свиштов (1882). Во овој период се омажила за учителот и трговец Никола Алексиев од Охрид. По основањето на Солунската женска гимназија „Свето благовештение", била назначена за управителка (1883/1884), а потоа за помошничка управителка и за учителка по литература (1884 – 1889). Во 1889 година Царевна одговорила позитивно на барањето на Прилепската црковна општина и организирала училиште за девојчиња во градот. Таа била директор од 1889 до 1891 година, а потоа повторно заминала во Солун, каде основала егзархиско училиште во маалата Пиргите, во јужниот дел на Солун.
Бугарските воени гробишта во Цапари
**Бугарските воени гробишта** во подпелистерското село **Цапари** биле подигнати за време на Првата светска војна, кога таму биле погребани 214 бугарски војници и офицери кои загинале во битката на Пелистер. Гробиштата се наоѓаат северозападно од црквата „Свети Ѓорѓи".

Гробиштата биле во урнатини многу години, но биле обновени во 2004 година кога гробиштата станале и првите официјално признати бугарски воени гробишта во Република Македонија. Седумте споменици на бугарските офицери закопани во дворот на црквата „Свети Ѓорѓи" се едни од ретките сочувани од илјадници бугарски офицерски споменици на територијата на денешна Република Македонија.

Наводи
------

1. ↑  Маринков, Зоранчо (2 ноември 2019). „В битолското село Цапари беше отдадена почит на загиналите герои от българската армия". *Глас Пресс* (бугарски). Посетено на 20 април 2022.
**„Секој вели те сакам"** (англиски: *Everyone Says I Love You*) — американски филм од 1996 година, во режија на Вуди Ален, кој е автор и на сценариото. Главните улоги ги толкуваат: Вуди Ален, Џулија Робертс, Едвард Нортон, Дру Баримор, Голди Хон, Алан Алда, Натали Портман, Лукас Хас, Труде Клајн и Тим Рот. Филмот зазема посебно место во творештвото на Ален, зашто претставува првиот и единстевн негов мјузикл, работен по примерот на класичните холивудски мјузикли снимени меѓу 1930-тите и 1950-тите. Филмот бил номиниран за наградата „Златен глобус" и за Европските филмски награди.

Содржина
--------

Во Њујорк живее богатото и либерално семејство Дендриџ: брачниот пар Боб и Стефи и децата Скајлар, Скот и Лора. Стефи ја има и ќерката Џун од бракот со Џо Берлин. Џо и Стефи се во добри односи, а сите знаат дека Џо е заљубен во неа. Тој има бројни врски со други жени, но тие редовно завршуваат со неуспех. Конечно, тој ја запознава убавата Вон и успева да ја освои, а во тоа му помага ќерката Џун која му ги кажува сите тајни желби на Вон. Истовремено, Скајлар се вљубува во злосторникот Чарлс Фери (го игра Рот) кој се наоѓа на условна слобода благодарение на залагањето на Стефи...

Наводи
------

1. ↑  Svi kažu volim te, američki film (пристапено на 31.10.2023)
**Хенри Младиот** (28 февруари 1155

 - 28 јуни 1183

) бил крал на Англија во време на владеењето на неговиот татко Хенри II. Бидејќи починал пред неговиот татко, во списокот на англиски монарси не се вбројал како Хенри III, туку како Хенри Младиот.

Хенри бил вториот по големина син на англискиот крал Хенри II и неговата сопруга Елеонора, но најстар кој го доживеал своето полнолетство. Татко му, по примерот од Франција, решил да го прогласи за свој совладетел, со кое би ја намалил борбата за можно соперништво околу неговиот престол по неговата смрт. Сепак, за разлика од своите браќа, тој не покажувал никаква заинтересираност за политика или војската, и покрај тоа што бил многу повеќе популаеен од нив.

Во 1160 година неговиот татко и францускиот крал Луј VII се договориле за брак помеѓу Хенри Младиот и ќерката на францускиот крал, Маргарита. Така, нивниот брак бил склопен на 27 август 1172 година, помирувајќи ги Франција и Англија во нивните постојани војни. Маргарита родила син Вилијам, кое починало многу скоро по неговото раѓање.

Односите помеѓу кралот и Хенри се заладиле кога Хенри II не му дал доволно земја за самостојно да управува. Поради ова, тој дигнал бунт. На страната на неговиот татко застанал идниот Ричард I, а на страната на синот Хенри неговата мајка Елеонора. Во текот на една битка, тој се заразил и по неколку дена починал.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 23457291
* LCCN: n2009052484
* ISNI: 0000 0000 6336 2448
* GND: 1116348268
* SUDOC: 131347810

 |

 |
**Виктор Пелевин** (р. 1962) — руски писател.

Животопис
---------

Творештво
---------

Пелевин е еден од најзначајните и најзагадочните писатели на постмодерна фикција на денешнината, иако тој одбива да се идентификува со постмодернизмот. Неговото творештво е клучна референтна точка во постсоветската книжевност. Неговите дела претставуваат повеќеслојни текстови кои обединуваат елементи од популарната култура и езотеричните филозофии, одразувајќи ги притоа и конвенциите на жанровите на научната фантастика и на сатирата. Неговата поетика често се поврзува со Михаил Бугаков, Николај Гогољ и Франц Кафка, но очигледна е неговата оригиналност како мајстор на надреалното. Тој ја разобличува реалноста до апсурдност, со цел да ја прикаже онаква каква што е таа.

Најважни дела на Пелевин се:

* Синиот фенер (раскази, 1991)
* Жолтата стрела
* Омон Ра (роман)
* Животот на инсектите
* Чапаев и празнина
* Генерација П
* Бетмен Аполо
* S.N.U.F.F.
* Набљудувачот

Наводи
------

1. ↑  Виктор Пелевин, *Синиот фенер*. Скопје: Бегемот, 2018.
**Рила** (бугарски: *Рила*) — гратче во Западна Бугарија, административен центар на општината Рила во Ќустендилската Област. Има население од околу 2.404 жители (2022).

Географија и местоположба
-------------------------

Гратчето лежи во планински регион во подножјето на југозападниот дел на планината Рила, на 20 км од Рилскиот манастир, на 64 км од регионалниот центар Ќустендил и 97 км од Софија.

Историја
--------

Во антиката, областа била населена со Тракијци и Римјани. Античната населба била позната како **Спортела**, а потоа и како **Ролигера**. Во средниот век бил дел од Бугарската дръжава. Во 14 век, селото било феудално поседување на Рилскиот манастир и се споменувало во Рилската повелба на Цар Иван Шишман како **Дриска**. Подоцна, таа била спомната како **Ирлие** во османлиските даночни регистри од 1576 година. Рила добила статус на град во 1969 година.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  Указ № 829 / 29.08.1969, ДВ,

Надворешни врски
----------------

* Мрежно место на оштина Рила
**Леон** (шпански: *León*, полно име *Santiago de los Caballeros de León*) — град во западниот дел на средноамериканската држава Никарагва. Седиште е и на истоимениот департман. Според податоците од 2005 во градот живееле околу 175,000 жители. По ова Леон е втор по големи на град во земјата по Манагва.

Леон се наоѓа на реката Чикито, 93 километри северозападно од Манагва и 17 километри источно од брегот на Тихиот Океан.

Леон во 1524 бил основан од страна на конкистадорот Франсиско Ернандез де Кордоба. Првобитниот (стар) Леон (*León Viejo*) се наоѓал на околу 30 километри од денешниот град. По ерупцијата на вулканот Момотомбо во 1610 година, градот тешко страдал, па бил одново изграден во близина на домородската населба Субтијаба. Универзитетот во Леон е основан во 1813 година. Рушевините од стариот Леон во 2000 се прогласени за дел од светското наследство на УНЕСКО.

Кога Никарагва во 1839 се повлекла од Обединетите покраини на Средна Америка, Леон станал нејзин главен град. Со договорот од 1858 година било одлучено главниот град на Никарагва да биде Манагвa.

Надворешни врски
----------------

|  |  |
| --- | --- |
| Ризница | „Леон (Никарагва)" на Ризницата ? |

* www.alcaldiadeleon.org Архивирано на 14 август 2011 г. Градска интернет презентација
* www.leononline.net Архивирано на 12 мај 2008 г. Туристички информации
**Гаојао** (кинески: 高要; пинјин: *Gāoyào*; кантонски јитпинг: *Gou1-jiu3*) — подрачје на градот Џаоќинг во западниот дел на покраината Гуангдунг, Кина. Населението брои 753.120 жители (2010).

Name
----

Името буквално значи „висока желба" — поранешно име на клисурата Лингјенг на реката Си. Порано ова име го носела околната месност, а подоцна и управното седиште на подрачјето.

Географија
----------

Геојао лежи на јужниот брег на реката Си, спроти централниот дел на Џаоќинг. Обете се оддалечени околу 100 км од покраинската престолнина Гуангџоу.

Историја
--------

За време на династиите Ќин и Хан (III в. п.н.е. - III век н.е.) Гаојао бил свој округ и местото било управен центар на подрачјето. За време на династијата Суеј (VI - VII в.), управата е преместена отаде реката, во околијата Дуенџоу, и подоцна преименувана во Џаоќинг за време на династијата Сунг (X - XIII век). Гаојао продолжил да опстанува како посебен округ во состав на заповедништвото на Џаоќинг. Во 1993 г. е унапреден окружен град, а потоа во градско подрачје на Џаоќинг.

Знаменитости
------------

Гаојао има неколку знаменитости од кои се Црвениот достојнички дом, павилјонот Сјуегунг како и три различни пагоди.

### Галерија

* 
*

Управа
------

Во Гаојао спаѓаат една подоколија и неколку гратчиња:

* Наан (南岸街道) — подоколија
* Ѓинду (金渡镇)
* Ѓинли (金利镇)
* Сјенганг (蚬岗镇)
* Бајту (白土镇)
* Хуејлунг (回龙镇)
* Ѓаотанг (蛟塘镇)
* Љентанг (莲塘镇)
* Хуодао (活道镇)
* Синќао (新桥镇)
* Бајџу (白诸镇)
* Даван (大湾镇)
* Лубу (禄步镇)
* Сјаосјанг (小湘镇)
* Хетај (河台镇)
* Јуеченг(乐城镇)
* Шуејнан (水南镇)

Разно
-----

* Гаојао е во тесна географска и културна врска со соседната околија Дуенџоу на градот Џаоќинг. Овие две градски подрачја се поврзани со два патни и еден железнички мост.
* Многу мештани на Гаојао денес се во дијаспората, особено во Сиднеј, Австралија.

Наводи
------

1. ↑  Bolton & al. (1941), стр. 262. sfnp error: no target: CITEREFBolton\_&\_al.1941 (help)
2. ↑  Heritage Council of NSW: Yiu Ming Temple

* Bolton, Kingsley; и др. (1941). „Triad Societies, *Vol. 5*". Abingdon: Routledge. препеч. 2000.

Надворешни врски
----------------

|  |  |
| --- | --- |
| Ризница | „Гаојао" на Ризницата ? |

* Околиски портал на Гаојао
**Прислушкувач** е збирка куси раскази од германскиот писател Елијас Канети. Првобитно, збирката е објавена во 1974 година, а македонскиот превод е објавен во 2010 година, од издавачката куќа "Темплум". Преводот од германски јазик е направен од Бисера Анастасова.

Технички податоци
-----------------

Збирката "Прислушкувач" е објавена како 84 книга на библиотеката "Магма". Книгата е отпечатена во мал формат (17 сантиметри), во мек повез и има 121 страница. Каталогизацијата е извршена во Националната и универзитетска библиотека "Св. Климент Охридски" - Скопје и ја носи ознаката ISBN 978-9989-189-76-0. Графичкото уредување и дизајнот на книгата е дело на фирмата "Кома". На предната корица е ставена слика на Никол Ајзенман (*Nicole Eisenman*). На задната корица се наоѓа мал осврт врз делото и куса биографија на авторот.

Содржина
--------

Збирката "Прислушкувач" содржи 50 куси раскази, кои претставуваат литерарно-психолошки опис на 50 различни карактери. На крајот на книгата се наоѓа белешка за авторот. Во збирката се поместени следниве раскази:
Најавувачката на кралеви, Подлизуркото, Поднесителот, Самодарителката, Дојавувачот, Љубителот на топли солзи, Слепецот, Големецот, Чувствителната на мириси, Имотот, Гласникот на смртта, Сомничавиот, Дождовникот на убавината, Заводничката, Злобникот, Вечно виновната, Збунувачкиот соговорник, Лудата по чаршафи, Колекционерот на вода, Брзоплетиот, Правоговорителката, Прислушкувачот, Губителот, Намотувачката на зловолие, Авантуристот, Месечевата братучетка, Крадливецот, Завештаниот, Ловецот на пакости, Оштетената, Археократката, Спокојната меѓу коњи, Книжниот молец, Прогонуваната, Изморената, Влечкото, Покорниот, Желната за султанот, Срамежливата соговорничка, Боговозвишувачот, Негувателката на гранит, Истражувачот на величини, Ѕвездено јасната, Сквернавителот на херои, Маестрозото, Освоената, Алчниот за мажи, Паталецот, Измислената, Неприсилениот.

Наводи
------

1. ↑  Елијас Канети, *Прислушкувач*, Темплум, Скопје, 2010.
2. ↑   Елијас Канети, *Прислушкувач*, Темплум, Скопје, 2010.
**Григор Бишев** (Скопје, 5 април 1958

) — македонски банкар, економист и универзитетски професор. Во моментов е генерален директор на Шпаркасе Банка Македонија АД Скопје. Тој е еден од творците на македонската парична единица − денар.

Животопис
---------

Бишев е роден во Скопје на 5 април 1958 година. Во 1980 година завршил економски факултет во Скопје, каде што во 1982 на истиот ги завршува и постдипломските студии во насоката *монетарно - кредитна теорија и политика*. Во 1985 го одбранил магистерскиот труд: *Понудата на пари во современата монетарна теорија*. Во 1991 докторирал на темата *„Понудата и побарувачката на пари - случајот на Југославија"*. Своето образование го доусовршува во Лондонската школа заекономија и политички науки во 1995, додека специјализацијата ја имал во 1997 година на Виенскиот институт заспоредбени економски студии. Бишев е еден од творците на новата македонска валута и иницијатор и поддржувач на некои од клучните реформи во Македонија. Во моментов е генерален директор на Шпаркасе Банка Македонија АД Скопје, но и вонреден професор на Економскиот факултет во Прилеп и професор на постдипломските студии на Економскиот факултет во Скопје. Пред да стане прв човек во Стопанска, Бишев во периодот од 1997 до 2000 година бил заменик-гувернер на Народната банка на Република Македонија. Претходно бил и вицегувернер.

Научна работа
-------------

Бишев има објавено две книги, 207 статии, дискусии и истражувачки студии во професионални и научни магазини во Македонија, Австрија, Бугарија и Словенија. Исто така, учествувал на симпозиуми во земјата и во странство.

Наводи
------

1. ↑  Богоев, Ксенте (1994). *Економска транзициjа: Состоjби, проблеми, преспективи*. Македонска академиjа на науките и уметностите.
2. ↑  Tatjana Petkovska Mirčevska (2002). *Ekonomski institut-Skopje: 50 godini*. Ekonomski in-t.

Надворешни врски
----------------

* Биографија
Пастир од Аркадија во буколен амбиент. Дело во неокласичен стил на италијанскиот сликар Чезаре Сакаџи да Тортона.Пастир од Аркадија во буколен амбиент. Дело во неокласичен стил на италијанскиот сликар Чезаре Сакаџи да Тортона.

**Пасторална поезија**, **пасторала** или **еклога** е книжевно дело во кое се работи за животите на овчарите или воопшто за селскиот живот, каде типично се прикажува констрастот меѓу простодушноста и спокојството на едноставниот живот и маката и расипаноста на градскиот, а особено дворскиот живот. Но овој вид творештво е проткаен со извесна фантазија, затоа што се појавуваат самовили коишто се митолошки суштества, а во кои се вљубуваат овчарите.

Дефиниција
----------

Ликовите во пасторалната поезија често се користат како двигатели за изразување на моралните, општествените или книжевните гледишта на авторот. Во оваа поезија се среќава и средството наречено „натпревари во пеење" помеѓу два или повеќе овчари. Темата е обично љубов или смрт.

Историја на пасторалната поезија
--------------------------------

Изразните средства на пасторалната поезија главно биле поставени од Теокрит. Оваа традиција прешла од Грција во Рим, каде Вергилиј алудирал на современите проблеми на селското општество кое тој го отсликувал. Вергилиевите Еклоги извршиле силно влијание врз поетите од ренесансата.

Пасторалниот тренд во англиската поезија се јавува во 1579 со делото „*Овчарски календар*" (*Shepheardes Calendar*) од авторот Едмунд Спенсер.

Пасторални поети
----------------

* Вилијам Браун
* Роберт Грин
* Томас Декер
* Џон Дан
* Вилијам Драмонд
* Мајкл Дрејтон
* Томас Кемпион
* Ендрју Марвел
* Кристофер Марлоу
* Томас Неш
* Сер Волтер Рели
* Сер Филип Сидни
* Финеас Флечер
* Томас Хејвуд
* Роберт Херик

Пад
---

Во подоцнежните столетија, реакциите против извештаченоста на овој жанр, заедно со новите ставови кон природниот човек и природната сцена, резултирале со понекогаш горко вметнување на реалност во рустичните сцени во делата на многу поети и романописци.

Меѓутоа, пасторалната елегија и натаму останува преку делата на Перси Шели и Метју Арнолд.
**Голем тетреб** (*Tetrao urogallus*) е вид птица од семејството тетреби. Ја има во Македонија.

Распостранетост
---------------

Најчесто се среќаваат во Средна Азија, и во северните делови на Европа, особено во пошумените региони на Норвешка, Шведска, Финска, Русија и Романија.

Опис
----

Мажјаците многу лесно можеме да ги разликуваме од женките, поради нивната големина и боја. Должината на тетребите изнесува 74–85 см, распонот на крилјата им е 90–125 см. а тежат околу 4.1 кг. Пердувите на телото им се темносиви-темнокафени, а кај градите им се светликаво зелени. Во зависност од расата, пердувите кај опашот и стомакот се бели или црни. Женките се дури околу двапати помали од мажјаците, долги се 54-64 см, а распонот на крилјата им е 70 см. Пердувите на горниот дел им се кафени со црно и сиво, а на долниот дел имаат и светло-жолта нијанса. Двата пола имаат пердуви на нозете, особено во зима за заштита од студ.

Исхрана и живеалиште
--------------------

Се хранат со лисја, треви, плодови, инсекти. Нивните живеалишта се старите густи шуми, каде што продира само толку сонце колку што им е потребно.

Размножување
------------

Сезоната на размножување започнува во периодот помеѓу Март и Април, и отприлика трае до Мај-Јуни. Три дена по парењето, женката почнува да ги лежи јајцата. Женката несе осум јајца, некогаш и дванаесет, а ретко кога несе четири-пет. Според времето и надморската висина, одгледувањето трае 26-28 дена. По големина, јајцата им се исти како на кокошките, но имаат и попрскано-кафена боја.

Наводи
------

1. ↑  BirdLife International (2012). „*Tetrao urogallus*". *IUCN Red List. Version 2012.1*. International Union for Conservation of Nature. Посетено на 16 July 2012.

Надворешни врски
----------------

|  |  |
| --- | --- |
| Ризница | „Голем тетреб" на Ризницата ? |

* Capercaillie mating game Архивирано на 3 мај 2016 г. on the Internet Bird Collection
* A to Z of UK Birds
* Aigas Field Centre Capercaillie Ecology and breeding programme pages Архивирано на 24 февруари 2007 г.
* Western Capercaillie Архивирано на 26 мај 2013 г.—pictures in nature photographer Janne Heimonen's photo gallery
Трамвај **120N** во полскиот главен град Варшава

* Портал: Трамвајски транспорт

|  |  |
| --- | --- |
| Ризница | „Трамвај" на Ризницата ? |

**Трамвај** (од англиски: *tram* = вагон, вагонетка и *way* = пат, името доаѓа од вагонетките за превоз на јаглен во шахта во Велика Британија) — релсово сообраќајно средство, вид уличен јавен превоз, обично на електрична влечна сила се користи најчесто во градовите за превоз на патници во одреден правец.

Историја
--------

Трамваите почнале да функционираат во првата половина на 19 век, а електричните - на крајот на 19 век. Во периодот меѓу двете светски војни започнал нивниот пад, но од крајот на XX век се забележува значително зголемување на популарноста на трамваите. Во Сан Франциско, Калифорнија (САД) бил лансиран првиот кабелски трамвај во светот, во 1873 година.

Видови трамваи
--------------

Повеќето трамваи користат електрична струја, добиваат преку контакт мрежа со помош на токоприемници (пантографи), но има и трамваи со напојување од трета шина, како и трамваи на батерии. Покрај електрични, има и трамваи влечени од коњ, кабелски трамваи и дизел-трамваи. Во минатото имало парни трамваи, како и трамваи влечени од мулиња и зебри.

Трамваите можат да се класифицираат исто како градски, меѓуградски, санитарни и товарни.

Трамвајот како мотив по уметноста
---------------------------------

* „Заскитаниот трамвај" — песна на рускиот поет Николај Гумиљов.

Наводи
------

1. ↑  *Антологија руске лирике – X-XXI век. Књига II: Прва четвртина – средина XX века (авангарда и социјалистички реализам)*. Београд: Paidea, 2007, стр. 26-28.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85128595
* GND: 4057884-7
* BNF: cb11978275p (податоци)
* NKC: ph126705

 |

 |
Филхармониски оркестар
Концертна сала во Полска
**Оркестар** е голем интрументален ансамбл типично за класична музика, кој се состои од гудачки и жичени инструменти на пример виолина, виола, виолончело и контрабас како и дрвени дувачки, лимени дувачки, удирачки инструменти групирани во посебни секции. Некои инструменти како пијаното и селестата понекогаш може да се појават во петтата клавишна секција или да бидат засебно издвоени како концертната харфа за изведба на модерни композиции. Поимот оркестар е изведен од грчкиот ὀρχήστρα (*оркестар*), назив за површина пред сцената на античкиот грчки театар, резервирана за грчкиот хор.

Кога е во полн состав, оркестарот се нарекува симфониски или филхармониски оркестар. Бројот на музичарите анганжирани во изведба на делата може да варира од 70 до преку 100 во зависност од делото кое се изведува и големината на местото на изведба. Поимот камерен оркестар вообичаено се однесува на помалубројните ансамбли од околу 50тина музичари или помалку. Оркестри кои се специјализирани за барокната музика на, на пр. Ј.С.Бах и Г.Ф.Хендл или класичниот репертоар на Ј.Хајдн и В.А.Моцарт вообичаено се од помал обем отколку оркестрите за изведба на романтичарски репертоар како симфониите на П.И. Чајковски. Вообичаениот број на музичари во еден оркестар низ 18. и 19 век го достигнува врвот во бројноста (со повеќе од 120 музичари)за потребите на делата на Р.Вагнер и Г.Малер. Оркестрите ги предводат диригенти кои со движење на рацете ја раководат изведбата често олеснувајќи им на музичарите да ги пратат со користење на диригентската палка. Диригентот е тој којшто го унифицира звукот на оркестарот, поставува темпо и динамика. Исто така, тој ги предводи пробите којшто и претходат на изведбата на делото при што дава инструкции поврзани со музичката интерпретација. Водачот на првите виолини се нарекува концертмајстор и истиот има важна улога во предводењето на музичарите. Во ерата на барокната музика (1600 - 1750) оркестрите вообичаено биле предводени од концертмајстори или самите композитори. Оркестарскиот репертоар опфаќа симфонии, опери, балетски увертири, концерти за соло инструменти и некои видови на музички театар.

Постојат и аматерски оркестри како што се младински, средношколски, факултетски и други.

Настап на оркестар во Македонската филхармонија

Оркестарот како моти во книжевноста
-----------------------------------

* „Нашиот оркестар" — песна на македонскиот поет Васил Куноски.
* „Стариот оркестар" (српски: *Стари оркестар*) — песна на српскиот поп-музичар Ѓорѓе Балашевиќ од 1986 година.

Наводи
------

1. ↑  Васил Куноски, *Песни*. Скопје: Просветно дело, Редакција „Детска радост", 2004, стр. 62-63.
2. ↑  Balašević Đ.\* – Bezdan (пристапено на 26.12.2022)
**Џебел** (бугарски: *Джебел*) — град во Југоисточна Бугарија, административен центар на општината Џебел во Крџалиската Област. Има население од 3.647 жители (2022).

Географија и местоположба
-------------------------

Градот е сместен во источните Родопи. Се наоѓа на 20 километри јужно од регионалниот центар на Крџали и на и 40 километри од граничниот премин Маказа на границата со Грција.

Историја
--------

Името **Џебел** (тур. *Cebel*) има арапски корен ( *جبل* , jabal) и буквално значи „планина". 

Во античко време, областа на денешниот град била населена со тракиски племиња. Подоцна билa освоенa од Римјаните и билa дел од Византиската Империја. Во 9 век, регионот на денешниот град бил вклучен во границите на Првото бугарско Царство. Во 1460-тите, областа била освоена од Османлиите. За време на Отоманската империја населбата се викала **Шехџумаја**.

По Балканските војни, селото Шехџумаја било припоено кон Бугарија. Во 1934 година било преименуван во **Џебел**. Во 1940 година, кон селото Џебел биле додадени селата Главатарци и Едноверци. Во 1969 година кон него биле додадени селата Готварско и Дихановци, а селото Џебел било прогласено за град.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  „Област Кърджали". *Преброяване на населението и жилищния фонд през 2011 година*. Книга 1. Население по области, общини и населени места. София: Национален статистически институт. 2012. стр. 154.

Надворешни врски
----------------

* Официјална веб-страница на општината Џебел
**ИФ Елфсборг** е шведски фудбалски клуб од градот Бурос. Клубот е формиран 26 јуни 1904 година. Елфсборг шест пати бил првак на државата, а последен пат 2012 година и двапати го освојувал националниот куп. Моментално се натпреваруваат во првата шведска лига, Алсвенскан. Својте домашни натпревари клубот ги игра на Бурос Арената која има капацитет преку 17,000 седечки места. Најголем соперник на Елфсборг му е Гетеборг.

Надворешни врски
----------------

* Официјалното мрежно место на Елфсборг
* Страница на навивачите на клубот
* навивачка страница
* историја и статистика
* навивачки форум
**Артемита** (старогрчки: *Ἀρτεμίτα*) или **Артемита во Аполонијатис** бил грчки  град во Ситакине, регион во сегашен источен Ирак.  Артемита веќе била населена за време на Асирската империја  и подоцна процветала под Партиската империја.

Иако неговата локација е веројатно близу до сливот на реката Радану во Тигар, на патека по Тигар северозападно од Селевкија.  Според Исидор од Харакс, преку него поминувала реката Силас ( Дијала ) и се наоѓа околу околу. 90 км од Селевкија, а веќе бил познат уште од Тиглатпилесер III во асирските клинесто писмо (втора половина на 8 век п.н.е.) како Kār Aššur, а подоцна и како **Chalasar.** Подоцна повторно се населило под Грците (Македонски ),  но можеби се сметало за партиско. Во 31 н.е. таа го пречека арсакидскиот претендент Тиридат II.  Артемита била родното место на историчарот Аполодор од Артемита.

Поврзано
--------

* Список на антички грчки градови

Наводи
------

1. ↑  Isidore of Charax, Parthian Stations, paragraph 2.
2. ↑  Smith, William (1852). *Dictionary of Greek and Roman Geography (Abacaenum – Hytanis)*. **1**. Boston: Little, Brown. стр. 227.
3. 1 2  Karlheinz Kessler, *Kār Aššur, Chalas(s)ar, Artemita. Assyrische Festung und griechische Polis in der Apolloniatis,* in Mélanie C. Flossmann-Schütze et al. (eds.): *Kleine Götter — Große Götter. Festschrift für Dieter Kessler zum 65. Geburtstag.* (= Tuna el-Gebel 4). Brose, Haar 2013, S. 273–285 ISBN 978-3-944207-02-5.
4. ↑  Pliny the Elder, (Nat. his. 6.117)
5. ↑  Tacitus, *Annals*, 6.41.

Надворешни врски
----------------

* Артемита во Аполонијатис (статија на Енциклопедија Ираника)
Литографија на Бодо во раните 1800-ти од Peter Frederik Wergmann [no]
**Аферата Бодо** бил дипломатски скандал  во кое беа вклучени Шведска-Норвешка (тогаш двојна монархија) и Обединетото Кралство, кое траел од 1818 до 1821 год. Аферата настанала поради нелегалните трговски активности на една англиска компанија во норвешкото пристаниште Бодо, каде што норвешките власти во 1818 год. заплениле голем товар на шверц на компанијата и уапсиле еден од неговите сопственици, кој се обидел да го прошверцува во Норвешка. Подоцна со насилство успеал да побегне. Министерството за надворешни работи на Стокхолм, кое се занимавало со надворешните работи на Норвешка во тоа време, изгледало соодветно за британските тврдења за инцидентот во Бодо, со што ги налути Норвежаните и го разбуди нивниот национализам Во 1821 год. била платена голема (за норвешката држава) компензација, поради норвешки приговори, на друга британска компанија која имала фалсификувани документи во врска со сопственоста на стоката. Иако сам по себе е од мала важност, инцидентот доведе до трајна недоверба кај Норвежаните во шведското министерство за надворешни работи.

Наводи
------

1. ↑  Bodø Affair. (2009). In Encyclopædia Britannica. Retrieved November 18, 2009, from Encyclopædia Britannica Online:
2. ↑  Great Britain; Foreign Office; Gathorne-Hardy, G. M; Kjeldeskriftfondet (Norway) (1926). *Bodø-Saken: British diplomatic correspondence relating to the Bodø affair* (English). Oslo: I Kommisjon Hos Jacob Dybwad. OCLC 21627998.CS1-одржување: непрепознаен јазик (link)

Надворешни врски
----------------

* Предлошка:Store norske leksikon